title: 2011/561/EU: Europa-Parlamentets afgørelse af 10. maj 2011 om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget

text:
               27.9.2011

               DA

               Den Europæiske Unions Tidende

               L 250/101

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget
   (2011/561/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2009 (1),

               —

               der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0217/2010) (2),

               —

               der henviser til Regionsudvalgets årsberetning til dechargemyndigheden om de interne revisioner, der er foretaget i 2009,

               —

               der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

               —

               der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0139/2011),

               1.

               meddeler Regionsudvalgets generalsekretær decharge for gennemførelsen af Regionsudvalgets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 303 af 9.11.2010, s. 1.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VII — Regionsudvalget
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2009 (1),

                  —

                  der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0217/2010) (2),

                  —

                  der henviser til Regionsudvalgets årsberetning til dechargemyndigheden om de interne revisioner, der er foretaget i 2009,

                  —

                  der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

                  —

                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

                  —

                  der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0139/2011),

                  1.

                  bemærker, at Regionsudvalgets disponible forpligtelsesbevillinger i 2009 beløb sig til i alt 88 000 000 EUR (i 2008 93 000 000 EUR) med en udnyttelsesgrad på 98,37 %, hvilket er over gennemsnittet for de øvrige institutioner (97,69 %);

                  2.

                  bemærker, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår Regionsudvalget;

                  3.

                  bemærker, at Regionsudvalget fik 10 stillinger mere i 2009 (og yderligere fire i 2010), og glæder sig over vedtagelsen af flekstidsordningen, der trådte i kraft den 1. januar 2011; bemærker Regionsudvalgets indsats for at undersøge mulighederne for telearbejde; bemærker også den betydelige stigning i Regionsudvalgets uddannelsesbudget (12 % sammenlignet med 2008) og stigningen i antallet af uddannelseskurser med et skift i retning af mere målrettede kurser, der har til formål at øge viden på et bestemt område;

                  4.

                  bemærker med tilfredshed, at Regionsudvalget i 2009 ajourførte sit analytiske budgetovervågningsværktøj »BudgetWatch«, der giver mere dækkende oplysninger om Regionsudvalgets budget og fremmer gennemførelsen af Regionsudvalgets budgetmidler og identificerer områder, som kræver administrationens opmærksomhed;

                  5.

                  bemærker med tilfredshed, at den administrative samarbejdsaftale mellem Regionsudvalget og Det Europæiske Sociale og Økonomiske Udvalg (EØSU) for 2008-2014 ifølge Regionsudvalgets bemærkninger som svar på Parlamentets beslutning af 5. maj 2010 om decharge for regnskabsåret 2008 (6) er tilstrækkeligt gennemført, og bemærker, at der for øjeblikket ikke er konstateret andre behov for at forbedre de praktiske aspekter, at udvalgene stadig er opmærksomme på behovet for at opretholde et højt harmoniseringsniveau, og at dette garanteres af forvaltningsstrukturen i den administrative samarbejdsaftale; opfordrer Regionsudvalget og EØSU til at oplyse, om afkoblingen som følge af denne aftale har været budgetneutral, og rapportere til dechargemyndigheden om resultaterne af midtvejsrevisionen af denne aftale, som skal finde sted i 2011;

                  6.

                  bemærker indsatsen inden for interinstitutionelt samarbejde, navnlig den igangværende indførelse af personaleadministrationssystemet »Sysper2« og forberedelserne i forbindelse hermed;

                  7.

                  bemærker, at den interne revisionstjeneste gennemførte revisioner af hensigtsmæssigheden af budgetplanlægningssystemer (afsluttet i 2009) og af lovligheden af metoden til fastsættelse af rettigheder såvel som opfølgning af resultaterne af tjenesterejseudgifter og eksterne studier og ekspertrådgivning og den anden opfølgning af anvendelsen af interne kontrolstandarder og hensigtsmæssigheden af finansielle kredsløb; bemærker med hensyn til sidstnævnte, at denne, selv om der var tale om anden opfølgning, stadig udviste en forholdsvis lav resultatindikator (dvs. antallet af anbefalinger gennemført inden for 12 måneder); bemærker også, at den planlagte undersøgelse af kvaliteten af den interne revisionstjenestes funktion ikke blev gennemført;

                  8.

                  fastholder sin holdning om, at alle EU-institutionernes medlemmers erklæringer om finansielle interesser for gennemsigtighedens skyld bør være tilgængelige på internettet via et offentligt register; minder Regionsudvalget om sin anmodning om, at dets medlemmer offentliggør erklæringer om deres finansielle interesser eller relevante oplysninger om erhvervsaktiviteter, lønnede hverv eller aktiviteter; bemærker med tilfredshed Regionsudvalgets svar herpå, navnlig skrivelsen af 11. februar 2011 fra Regionsudvalgets formand; anmoder udvalget om at følge op på dette spørgsmål i sin årlige aktivitetsrapport;

                  9.

                  påskønner den fortsat høje kvalitet af Regionsudvalgets årlige aktivitetsrapporter og glæder sig over, at de indeholder en opfølgning af Parlamentets tidligere dechargeafgørelser;

                  10.

                  opfordrer Regionsudvalget til hurtigst muligt i løbet af 2011 at udarbejde en omfattende udgiftsoversigt over alle aktivitetsområder for at sikre, at alle udgiftsprogrammer giver mest mulig valuta for pengene, og dermed finde mulige besparelser, som ville lette presset på budgettet i denne periode med stramninger.

         (1)  EUT L 69 af 13.3.2009.

         (2)  EUT C 308 af 12.11.2010, s. 1.

         (3)  EUT C 303 af 9.11.2010, s. 1.

         (4)  EUT C 308 af 12.11.2010, s. 129.

         (5)  EFT L 248 af 16.9.2002, s. 1.

         (6)  EUT L 252 af 25.9.2010, s. 98.


title: 2012/578/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2010

text:
               17.10.2012

               DA

               Den Europæiske Unions Tidende

               L 286/206

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2010
   (2012/578/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2010, med centrets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (3), særlig artikel 15,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0134/2012),

               1.

               meddeler direktøren for Det Europæiske Overvågningscenter for Narkotika og Narkotikamisbrug decharge for gennemførelsen af centrets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Overvågningscenter for Narkotika og Narkotikamisbrug, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 156.

      (2)  EFT L 248 af 16.9.2002, s. 1.

      (3)  EUT L 376 af 27.12.2006, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2010 med centrets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (3), særlig artikel 15,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0134/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til direktøren for Det Europæiske Overvågningscenter for Narkotika og Narkotikamisbrug vedrørende gennemførelsen af centrets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede centret til at fastsætte hensigtsmæssige instrukser og procedurer for analyse af mulige fremførsler og til at forbedre programmeringen og overvågningen af aktiviteter med henblik på at begrænse fremførslerne

                              —

                              opfordrede centret til at sikre konsekvent gennemførelse af den godkendte procedure for medarbejderbedømmelse

                              —

                              indtrængende opfordrede centret til straks at efterkomme de ni »meget vigtige« anbefalinger, som Den Interne Revisionstjeneste havde fremsat og til at underrette dechargemyndigheden om de fremskridt, der blev gjort,

                  C.

                  der henviser til, at centrets oprindelige budget for 2010 var på 15 900 323 EUR mod 14 700 000 EUR i 2009, hvilket er en forhøjelse på 8,16 % i forhold til 2009; der henviser til, at EU’s bidrag til centrets budget for 2010 var på 14 800 000 EUR (6), hvilket udgør en stigning på 4,59 % i forhold til 2009,

         Budgetmæssig og økonomisk forvaltning

                  1.

                  konstaterer i centrets endelige årsregnskab, at dets faktiske indtægter i regnskabsåret 2010 beløb sig til 16 245 886 EUR; bemærker, at forskellen mellem de faktiske indtægter i 2010 og de indtægter, der er anført i 2010-budgettet, skyldes følgende faktorer:

                              —

                              betalingen i 2010 af 362 000 EUR fra EU's bidrag vedrørende centrets budgetindtægter for 2008 og 2009

                              —

                              modregning af 16 437 EUR, hvilket svarer til den positive saldo efter resultatet af de norske bidrag i 2008 og 2009 til centrets budget

                              —

                              et beløb på 1 980 EUR svarende til et beløb, der blev indløst i 2010, men ikke opført i 2010-budgettet;

                  2.

                  noterer sig, at Unionens bidrag i 2010 beløb sig til i alt 14 800 000 EUR, hvoraf de 200 000 EUR hidrørte fra inddrivelsen af overskud, som blev tilføjet det beløb på 14 600 000 EUR, der blev opført i budgettet;

                  3.

                  konstaterer i centrets endelige årsregnskab, at gennemførelsesgraden for bevillinger fra 2010 er på 98,82 % (-0,03 % i forhold til 2009) for forpligtelsesbevillinger, 94,85 % for betalingsbevillinger i forhold til forpligtelser (-1,66 % i forhold til 2009) og 93,73 % for betalinger i forhold til det endelige budget (-1,67 % i forhold til 2009);

                  4.

                  konstaterer endvidere, at data vedrørende gennemførelsen af afsnit I og II (personale og støtteaktiviteter) viste en forhøjelse i forhold til 2009-gennemførelsesgraden både hvad angik forpligtelser og betalinger, nemlig henholdsvis + 0,57 % og + 13,4 %; bemærker, at gennemførelsesgraden er på 99,15 % for forpligtelsesbevillinger og 96,64 % for betalingsbevillinger, mod 98,58 % og 95,30 % i 2009;

                  5.

                  konstaterer, at gennemførelsesgraden for afsnit III (projekter og operationelle aktiviteter) viser et fald i anvendelsen af betalingsbevillinger (-9,58 %) i forhold til 2009 og et mindre fald i forpligtelserne på det endelige budget på 1,37 %; bemærker desuden, at gennemførelsesgraden er på 98,04 % for forpligtelsesbevillinger og 88,83 % for betalingsbevillinger; tager til efterretning, at centret begrunder denne situation med følgende faktorer:

                              —

                              mere end 70 % af de nationale knudepunkter var kun i stand til at anmode om udbetaling af den første portion af samfinansieringsmidlerne under 2010-Reitox

                              —

                              det var umuligt inden udgangen af 2010 at gennemføre visse betalinger tilknyttet refusion af omkostninger for tekniske møder, der afholdtes sidst på året

                              —

                              et resterende antal betalinger knyttet til gennemførelsen af mindre kontrakter på eksterne tekniske undersøgelser kunne ikke gennemføres, fordi de pågældende udbudsprocedurer/kontraktaktiviteter blev afsluttet på et sent tidspunkt;

                        er af den opfattelse, at den lave gennemførelsesgrad for betalingsbevillinger under afsnit III påvirker udviklingen af centrets projekter og aktiviteter og kan få negativ indvirkning på de forudsete resultater; opfordrer derfor centret til straks at tage skridt til at øge gennemførelsesgraden for betalingsbevillinger fremover og til at holde dechargemyndigheden underrettet om de fremskridt, der gøres;

                  6.

                  opfordrer centret til at konsolidere sin finansielle forvaltning; erkender, at narkotikarelaterede spørgsmål bør være tilstrækkeligt repræsenteret i den nye flerårige finansielle ramme (2014-2020);

         Fremførte bevillinger

                  7.

                  glæder sig over centrets initiativ med henblik på yderligere at nedbringe omfanget af fremførte bevillinger; anerkender navnlig de foranstaltninger, som centret ifølge sin årsberetning har truffet:

                              —

                              der er afholdt fem kurser i budgetoperationer og udbudsforløb for centrets forskellige finansielle og operationelle aktører

                              —

                              der er etableret klarere og mere strukturerede instrukser og procedurer til analyse og forebyggelse af fremførsler

                              —

                              udbudsproceduren til gennemførelse af det årlige arbejdsprogram/budget er i videst muligt omfang blevet tilrettelagt på forhånd, således at disse forløb i reglen finder sted i løbet af første halvår

                              —

                              en AD'er er blevet ansat med henblik på at øge centrets kapacitet til planlægning og overvågning af sine aktiviteter;

                        opfordrer ikke desto mindre Revisionsretten til at underrette dechargemyndigheden om effektiviteten af disse foranstaltninger;

         Regnskabssystemet

                  8.

                  anerkender, som det fremgår af det endelige årsregnskab, at centret har etableret en ny indtægtsstruktur, der er udviklet i ABAC, med henblik på at forenkle og forbedre behandlingen af indtægtsordrer;

                  9.

                  bemærker endvidere, at centret har revideret sit aktivitetsbaserede forvaltningssystem og udviklet et omkostningsbaseret regnskabssystem; anerkender i særdeleshed, at de relevante ABAC- og SAP CO-applikationer er blevet konfigureret i overensstemmelse hermed og at produktionsfasen efter planen skulle være påbegyndt i første kvartal af 2011; opfordrer centret til at oplyse dechargemyndigheden om de fremskridt, der gøres desangående;

         Offentlige indkøb

                  10.

                  bemærker, at det fremgår af centrets endelige årsregnskab, at et resterende antal betalinger knyttet til gennemførelsen af mindre kontrakter om eksterne tekniske undersøgelser ikke kunne gennemføres, fordi de pågældende udbudsprocedurer/kontraktaktiviteter blev afsluttet på et sent tidspunkt, afhængigt af hvor langt de pågældende projekter under centrets arbejdsprogram var nået;

         Resultater

                  11.

                  opfordrer centret til i forbindelse med planlægningen af sine aktiviteter i behørig grad at tage hensyn til graden af rapportering; opfordrer navnlig centret til at drage omsorg for, at dets årsberetning faktisk afspejler det årlige arbejdsprogram og at planlægningen af ressourcer til aktiviteter (aktivitetsbaseret budgetlægning) er afstemt efter centrets organisationsstruktur, så det bliver muligt at føre tilsyn med gennemførelsen af budgettet;

                  12.

                  glæder sig over webformidling som en effektiv og omkostningseffektiv del af centrets samlede kommunikationsstrategi og informationsaktiviteter; opfordrer endvidere centret til at foreslå forbedringer med hensyn til opretholdelse af centrets politik for flersprogethed med støtte fra Reitox;

                  13.

                  bemærker, at de økonomiske vanskeligheder i Den Europæiske Union bør kunne overvindes, og opfordrer derfor til fornyet fleksibilitet, innovative organisatoriske foranstaltninger og bedre koordination mellem Unionens institutioner, agenturer og nationale myndigheder;

                  14.

                  glæder sig over det forbedrede samarbejde mellem centret og det europæiske skoleundersøgelsesprojekt om alkohol og andre stoffer (ESPAD); mener, at overvågning af forbruget af alkohol og tobak samt andre former for misbrugsadfærd, som ikke vedrører narkotika, bør prioriteres i Unionens næste narkotikastrategi;

         Risikovurdering

                  15.

                  konstaterer, at centret i sin årsberetning har godkendt en omfattende metodologi for udførelse af risikoindkredsning og -vurdering som et redskab til at forbedre risikostyringen i centret; opfordrer ikke desto mindre Revisionsretten til at underrette dechargemyndigheden om effektiviteten af de foranstaltninger, centret træffer; opfordrer tillige Den Interne Revisionstjeneste til behørigt at verificere, at der reelt er etableret et centralt risikoregister i tråd med revisionstjenestens anbefalinger og krav, som er fastsat i centrets interne kontrolstandarder;

         Intern revision

                  16.

                  tager til efterretning, at Den Interne Revisionstjeneste i 2010 foretog en revision af forvaltningen af uddataene fra den eksterne kommunikation med henblik på at vurdere og give sikkerhed for de interne kontrolmekanismer, der er gældende for uddata fra ekstern kommunikation; bemærker i særdeleshed, at visse strategiske dokumenter omhandlende kommunikationsområdet er blevet offentliggjort i årenes løb, men ikke er blevet sammenkædet med arbejdsprogrammet for 2010 eller det flerårige arbejdsprogram 2010-2012, og at der ikke var planlagt nogen periodisk opdatering af målgrupperne i løbet af den periode, hvor planlægningsdokumenterne var gældende, selv om dette var påkrævet i centrets kommunikationsstrategi;

                  17.

                  opfordrer i denne forbindelse indtrængende centret til at knytte sin fremtidige kommunikationsstrategi til de (fler)årlige planlægningsdokumenter og foretage regelmæssige gennemgange af målgruppernes behov;

                  18.

                  konstaterer, at centret fortsat mangler at efterkomme fem »meget vigtige« henstillinger fremsat i forbindelse med Den Interne Revisionstjenestes revisioner af »støtteforvaltning« (foretaget i 2009) og »beredskabet i forbindelse med flytningen« (2008); er bekymret over, at gennemførelsen af tre »meget vigtige« henstillinger er blevet forsinket så meget, at de har overskredet den dato, centret havde fastsat i sin oprindelige handlingsplan; bemærker endvidere, at endnu en henstilling er blevet rapporteret som værende gennemført af centret med udgangen af 2010 og afventer en opfølgning fra revisionstjenesten til bekræftelse af effektiv gennemførelse; opfordrer derfor indtrængende centret til øjeblikkeligt at tage skridt til at afhjælpe situationen og underrette dechargemyndigheden om de trufne foranstaltninger;

                  19.

                  bemærker også, at én henstilling om efterlevelse af støtteaftalen blev forkastet af centret; opfordrer derfor indtrængende centret til at give dechargemyndigheden en redegørelse for denne beslutning;

                  20.

                  henviser til sine henstillinger fra tidligere dechargebetænkninger, der er vedføjet som bilag til denne beslutning;

                  21.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 156.

         (2)  EFT L 248 af 16.9.2002, s. 1.

         (3)  EUT L 376 af 27.12.2006, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 167.

         (6)  EUT L 64 af 12.3.2010, s. 1056.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE FOREGÅENDE ÅR

                  Det Europæiske Overvågningscenter for Narkotika og Narkotikamisbrug

                  2006

                  2007

                  2008

                  2009

                  Resultater

                  Budgetprincipperne om etårighed og udspecificering blev ikke overholdt fuldt ud; højt antal overførsler af bevillinger mellem budgetposter og de tilhørende dokumenter var i mange tilfælde ikke tilstrækkeligt detaljerede

                  Ikke relevant

                  Opfordrer agenturet til at opstille SMART-mål og RACER-indikatorer såvel som til at udarbejde et Gantt-diagram → fremme af en resultatorienteret tilgang

                  Opfordrer agenturet til at gøre et Gantt-diagram til en del af programmeringen af hver af dets operationelle aktiviteter

                  Budgetmæssig og økonomisk forvaltning

                  Reglerne for offentlige indkøb blev ikke overholdt strengt

                  Der er uenighed mellem centret og Norge om beregningen af Norges finansielle bidrag for deltagelse i centrets arbejde; centret bør bestræbe sig på at løse denne tvist så hurtigt som muligt, da den har indvirkning på budgettet og på centrets finansieringsoversigter (centrets overslag er 80 000 EUR højere end de norske myndigheders)

                  Ikke relevant

                              —

                              Opfordrer centret til at fastlægge hensigtsmæssige instrukser & procedurer for analyse af mulige fremførsler samt til at forbedre programmeringen & overvågningen af aktiviteter med henblik på at begrænse fremførslerne

                              —

                              Revisionsretten anførte, at 339 000 EUR var fremført i 2009-bevillinger til afsnit II, »administrative udgifter« (26 %)

                  Menneskelige ressourcer

                  Ikke relevant

                  Ikke relevant

                  Ikke relevant

                  Opfordrer centret til at sikre konsekvent gennemførelse af den godkendte procedure for medarbejderbedømmelse

                  Intern revision

                  Ikke relevant

                  Ikke relevant

                  Opfordrer centret til at efterkomme 26 ud af 41 anbefalinger fremsat af Den Interne Revisionstjeneste i 2006: kvalitetskontrol af de nye bygninger, forholdsregler mod skader fra oversvømmelse, beredskabsplan og investering i udstyr; implementering af interne kontrolstandarder (forfremmelser, medarbejderbedømmelse, risikostyring)

                              —

                              Opfordrer centret til at underrette dechargemyndigheden om de fremskridt, der er gjort med hensyn til risikostyring & den årlige risikoanalyse

                              —

                              Henstiller indtrængende til centret, at det omgående gennemfører ni »meget vigtige« henstillinger & underretter dechargemyndigheden om de fremskridt, der gøres


title: 2011/612/EU: Europa-Parlamentets afgørelse af 10. maj 2011 om decharge for gennemførelsen af budgettet for fællesforetagendet »Clean Sky« for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet »Clean Sky« for regnskabsåret 2009

text:
               27.9.2011

               DA

               Den Europæiske Unions Tidende

               L 250/246

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for fællesforetagendet »Clean Sky« for regnskabsåret 2009
   (2011/612/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet Clean Sky for regnskabsåret 2009,

               —

               der henviser til Revisionsrettens beretning om årsregnskabet for fællesforetagendet Clean Sky for det regnskabsår, der afsluttedes den 31. december 2009, med fællesforetagendets svar (1),

               —

               der henviser til Rådets henstilling af 15. februar 2011 (05894/2011 — C7-0051/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 71/2008 af 20. december 2007 om oprettelse af fællesforetagendet Clean Sky (3), særlig artikel 11, stk. 4,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0128/2011),

               1.

               meddeler den administrerende direktør for fællesforetagendet Clean Sky decharge for gennemførelsen af fællesforetagendets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet Clean Sky, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 342 af 16.12.2010, s. 7.

      (2)  EFT L 248 af 16.9.2002, s. 1.

      (3)  EUT L 30 af 4.2.2008, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet »Clean Sky« for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for fællesforetagendet Clean Sky for regnskabsåret 2009,

                  —

                  der henviser til Revisionsrettens beretning om årsregnskabet for fællesforetagendet Clean Sky for det regnskabsår, der afsluttedes den 31. december 2009, med fællesforetagendets svar (1),

                  —

                  der henviser til Rådets henstilling af 15. februar 2011 (05894/2011 — C7-0051/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 71/2008 af 20. december 2007 om oprettelse af fællesforetagendet Clean Sky (3), særlig artikel 11, stk. 4,

                  —

                  der henviser til fællesforetagendet Clean Skys finansielle bestemmelser vedtaget ved bestyrelsens beslutning den 7. november 2008,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0128/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at fællesforetagendet Clean Sky blev oprettet i december 2007 med det formål at fremskynde udvikling, validering og demonstration i EU af rene lufttransportteknologier med henblik på anvendelse snarest muligt,

                  C.

                  der henviser til, at fællesforetagendet befinder sig i opstartsfasen og ikke fuldt ud havde implementeret sine systemer for intern kontrol og finansielle oplysninger ved udgangen af regnskabsåret 2009,

         Budgetgennemførelsen

                  1.

                  konstaterer, at der på fællesforetagendets endelige budget for 2009 var opført 91 000 000 EUR i forpligtelsesbevillinger og 60 000 000 EUR i betalingsbevillinger; konstaterer endvidere, at udnyttelsesgraden for forpligtelses- og betalingsbevillingerne var på henholdsvis 98 % og knap 1 %;

                  2.

                  erkender, at fællesforetagendet stadig befinder sig i opstartsfasen; finder det dog foruroligende, at de forskningsaktiviteter, som Kommissionen forfinansierede i 2008 på vegne af fællesforetagendet, ikke blev gennemført i fuldt omfang i løbet af 2009, og at der som følge af projekternes forsinkelse kun var anvendt 8 700 000 EUR eller 65 % af forfinansieringen på 13 600 000 EUR;

                  3.

                  er især foruroliget over, at vedtagelsen, strukturen og udformningen af fællesforetagendets budget for 2009 ikke var i overensstemmelse med forordning (EF) nr. 71/2008 om oprettelse af fællesforetagendet eller fællesforetagendets finansielle bestemmelser; opfordrer derfor indtrængende fællesforetagendet til hurtigt at udbedre disse alvorlige mangler;

         Medlemsbidrag

                  4.

                  opfordrer fællesforetagendet til at harmonisere opførelsen af medlemsbidrag i regnskaberne på grundlag af en vejledning fra Kommissionen;

                  5.

                  opfordrer fællesforetagendet til at udbygge bestemmelserne om medlemskab og medfinansiering, især hvad angår:

                              —

                              ordninger for optagelse af nye medlemmer

                              —

                              medlemmernes bidrag i form af naturalydelser

                              —

                              vilkår og betingelser for fællesforetagendets revision af medlemmernes bidrag

                              —

                              betingelserne for bestyrelsens godkendelse af medfinansiering;

         Interne kontrolsystemer

                  6.

                  opfordrer indtrængende fællesforetagendet til at afslutte implementeringen af sine systemer for intern kontrol og finansielle oplysninger;

                  7.

                  opfordrer desuden fællesforetagendet til i sine finansielle bestemmelser at indarbejde en særlig henvisning til de beføjelser, der tillægges den interne revisionstjeneste (IAS) i dennes egenskab af intern revisor for fællesforetagendet, på grundlag af bestemmelserne i rammefinansforordningen for fællesskabsorganer;

                  8.

                  mener især, at IAS som intern revisor bør have til opgave at rådgive fællesforetagendet med hensyn til risikostyring ved at afgive uafhængige udtalelser om forvaltnings- og kontrolsystemernes kvalitet og ved at fremsætte henstillinger til forbedring af betingelserne for transaktionernes gennemførelse og til fremme af en forsvarlig økonomisk forvaltning; anser det ligeledes for vigtigt, at fællesforetagendet forelægger dechargemyndigheden en beretning udarbejdet af dets administrerende direktør, som opsummerer det antal og de typer interne revisioner, der er udført af den interne revisor og de anbefalinger, der er fremsat, samt opfølgningen heraf;

                  9.

                  er af den opfattelse, at fællesforetagendet i betragtning af størrelsen af dets budget og kompleksiteten af dets opgaver bør nedsætte et revisionsudvalg, der rapporterer direkte til bestyrelsen;

         Manglende værtsstatsaftale

                  10.

                  opfordrer indtrængende fællesforetagendet til hurtigt at indgå en værtsstatsaftale med Belgien om kontorlokaler, privilegier og immuniteter og anden støtte fra Belgien til fællesforetagendet som fastsat i forordning (EF) nr. 71/2008.

         (1)  EUT C 342 af 16.12.2010, s. 7.

         (2)  EFT L 248 af 16.9.2002, s. 1.

         (3)  EUT L 30 af 4.2.2008, s. 1.

         (4)  EFT L 357 af 31.12.2002, s. 72.


title: 2011/433/EU: Rådets afgørelse af 12. juli 2011 om undertegnelse og indgåelse af en monetær aftale mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union#Monetær aftale mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union

text:
               20.7.2011

               DA

               Den Europæiske Unions Tidende

               L 189/1

         RÅDETS AFGØRELSE
   af 12. juli 2011
   om undertegnelse og indgåelse af en monetær aftale mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union
   (2011/433/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 219, stk. 3,
   under henvisning til Rådets afgørelse af 13. april 2011 om arrangementer for forhandling af en monetær aftale med Den Franske Republik, som handler til fordel for det franske oversøiske område Saint-Barthélemy, særlig artikel 4,
   under henvisning til forslag fra Europa-Kommissionen,
   under henvisning til udtalelse fra Den Europæiske Centralbank, og
   ud fra følgende betragtninger:

               (1)

               Ved Det Europæiske Råds afgørelse 2010/718/EU af 29. oktober 2010 om ændring af øen Saint-Barthélemys status i forhold til Den Europæiske Union (1) skal øen ophøre med at være en region i Unionens yderste periferi pr. 1. januar 2012 og opnår med virkning fra denne dato status af oversøisk land og territorium som omhandlet i fjerde del i traktaten. Den Franske Republik har forpligtet sig til at indgå de nødvendige aftaler for at sikre, at Unionens interesser beskyttes, når denne ændring sker.

               (2)

               Den Franske Republik har meddelt EU-institutionerne, at det er hensigten at beholde euroen som fælles valutaenhed på Saint-Barthélemy. Der bør derfor indgås en monetær aftale.

               (3)

               Den 13. april 2011 bemyndigede Rådet Kommissionen til at forhandle med Den Franske Republik, som handler til fordel for det franske oversøiske område Saint-Barthélemy, og fuldt ud tilknytte Den Europæiske Centralbank til forhandlingerne og søge at opnå en aftale med den om spørgsmål, der hører under dens kompetenceområder, med henblik på indgåelse af en monetær aftale. Den 30. maj 2011 blev den monetære aftale mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union (»aftalen«) paraferet.

               (4)

               Aftalen bør undertegnes og indgås —

         VEDTAGET DENNE AFGØRELSE:
   Artikel 1
   1.   Den monetære aftale mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union (»aftalen«) godkendes herved på Unionens vegne.
   2.   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Formanden for Rådet foranstalter på Unionens vegne den notifikation, der er omhandlet i aftalens artikel 11.
   Artikel 4
   Denne afgørelse træder i kraft på dagen for dens vedtagelse.

      Udfærdiget i Bruxelles, den 12. juli 2011.

            På Rådets vegne

         J. VINCENT-ROSTOWSKI

            Formand

      (1)  EUT L 325 af 9.12.2010, s. 4.

      OVERSÆTTELSE
      MONETÆR AFTALE
      mellem Den Europæiske Union og Den Franske Republik om bibeholdelse af euroen på Saint-Barthélemy efter ændringen af øens status i forhold til Den Europæiske Union
      DEN EUROPÆISKE UNION, repræsenteret af Europa-Kommissionen,
      og
      DEN FRANSKE REPUBLIK, som handler til fordel for øen Saint-Barthélemy,
      som tager følgende i betragtning:

                  (1)

                  Selv om Saint-Barthélemy udgør en integrerende del af Den Franske Republik, vil øen i medfør af Det Europæiske Råds afgørelse 2010/718/EU af 29. oktober 2010 om ændring af øen Saint-Barthélemys status i forhold til Den Europæiske Union (1) ikke længere være en del af Den Europæiske Union fra den 1. januar 2012.

                  (2)

                  Den Franske Republik ønsker, at Saint-Barthélemy fortsætter med at anvende samme valuta som den, der anvendes på Frankrigs europæiske område, og har i den forbindelse til hensigt fortsat at give eurosedler og -mønter udstedt af Eurosystemet og de medlemsstater, der har indført euroen, status af eneste lovlige betalingsmiddel på Saint-Barthélemys område.

                  (3)

                  Det bør sikres, at nuværende og kommende bestemmelser i EU-lovgivningen, som er nødvendige for Den Økonomiske og Monetære Unions funktion, fortsat anvendes, navnlig med henblik på at sikre en ensartet monetær politik i Eurosystemet, sikre lige konkurrencevilkår for de finansielle institutioner i euroområdet og forhindre svig og forfalskning af kontanter og andre betalingsmidler end kontanter og hvidvaskning af penge.

                  (4)

                  Denne monetære aftale indgås med en medlemsstat, der handler til fordel for en ikke suveræn enhed, og indeholder derfor ingen ret til at slå mønt. Valutaen, banklovgivningen og lovgivningen på det finansielle område hører under den franske stats kompetenceområde. På de områder, der er nødvendige for, at Den Økonomiske og Monetære Union kan fungere efter hensigten, finder franske love og bestemmelser automatisk anvendelse på Saint-Barthélemy i kraft af øens status,

            ER BLEVET ENIGE OM FØLGENDE:
      Artikel 1
      Euroen forbliver Saint-Barthélemys valuta.
      Artikel 2
      Den Franske Republik giver fortsat eurosedler og -mønter status af lovlige betalingsmidler på Saint-Barthélemy.
      Artikel 3
      1.   Den Franske Republik anvender fortsat de EU-retsakter og -regler på Saint-Barthélemy, som er nødvendige for Den Økonomiske og Monetære Unions funktion, på følgende områder:

                  a)

                  eurosedler og -mønter

                  b)

                  forebyggelse af svig og forfalskning af kontanter og andre betalingsmidler end kontanter

                  c)

                  medaljer og møntefterligninger

                  d)

                  nødvendige foranstaltninger vedrørende anvendelsen af euroen som fælles valuta, som vedtages på grundlag af artikel 133 i traktaten om Den Europæiske Unions funktionsmåde

                  e)

                  lovgivning på bank- og finansområdet, herunder retsakter vedtaget af Den Europæiske Centralbank

                  f)

                  forebyggelse af hvidvaskning af penge

                  g)

                  Eurosystemets krav om statistiske indberetninger.

            2.   Den Franske Republik forpligter sig til at samarbejde uindskrænket med Europol på Saint-Barthélemys område om at forebygge svig og forfalskning af betalingsmidler samt om at forebygge og bekæmpe hvidvaskning af penge.
      Artikel 4
      De kompetente franske myndigheders dispositioner med henblik på at gennemføre de retsakter, som Den Europæiske Union har vedtaget — herunder Den Europæiske Centralbanks retsakter — på de områder, der er nævnt i artikel 3, stk. 1, gælder automatisk og på samme betingelser på Saint-Barthélemy.
      Artikel 5
      Retsakter vedtaget af Den Europæiske Union på de områder, der er nævnt i artikel 3, stk. 1 — herunder Den Europæiske Centralbanks retsakter — og som finder direkte anvendelse i medlemsstaterne, gælder automatisk og på samme betingelser på Saint-Barthélemy.
      Artikel 6
      Kreditinstitutter og i påkommende tilfælde andre finansielle institutioner med tilladelse til at udøve deres aktiviteter på Saint-Barthélemy har adgang til systemer til interbank-, betalings- og værdipapirafvikling i euroområdet på samme vilkår, som der gælder for institutioner, der er hjemmehørende på Frankrigs europæiske område.
      Artikel 7
      Den Franske Republik forelægger hvert andet år en beretning for Kommissionen og Den Europæiske Centralbank om anvendelsen på Saint-Barthélemy af EU-retsakter og -regler, der falder ind under denne aftale. Beretningen skal indeholde en fortegnelse over umiddelbart anvendelige EU-retsakter, herunder Den Europæiske Centralbanks retsakter, som automatisk gælder på Saint-Barthélemy i medfør af artikel 5. Den første beretning fremsendes inden udgangen af 2012.
      Artikel 8
      1.   Efter behov indkaldes et blandet udvalg. Kommissionens repræsentant er formand for udvalget, der er sammensat af repræsentanter for Den Europæiske Union og Den Franske Republik.
      2.   Kommissionen har formandskabet for Den Europæiske Unions delegation, der omfatter repræsentanter for Den Europæiske Centralbank.
      3.   Det blandede udvalg mødes på anmodning af Den Europæiske Unions eller Den Franske Republiks medlemmer af delegationen for at tage eventuelle problemer op, der måtte opstå i forbindelse med anvendelsen af denne aftale.
      Artikel 9
      Den Europæiske Unions Domstol har enekompetence til at bilægge eventuelle tvister, som denne aftale måtte give anledning til, og som ikke kan løses af det blandede udvalg.
      Artikel 10
      Denne aftale kan opsiges af Den Europæiske Union eller Den Franske Republik med et års varsel.
      Artikel 11
      Denne aftale træder i kraft den 1. januar 2012, efter at parterne har givet hinanden notifikation om afslutningen af deres respektive ratifikationsprocedurer.
      Artikel 12
      Denne aftale er udfærdiget i to eksemplarer på fransk og engelsk, idet begge tekster har samme gyldighed.

         Udfærdiget i Bruxelles, den tolvte juli to tusind og elleve.

               For Den Europæiske Union

               For Den Franske Republik

         (1)  EUT L 325 af 9.12.2010, s. 4.